|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | | |  |  |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝ**  **ΤΜΗΜΑ Α’ ΠΡΟΜΗΘΕΙΩΝ** | | |  | **Αθήνα , 11 / 4 / 2018**  **Αριθ. Πρωτ.: Δ.Π.Δ.Υ.Κ.Υ. Α.Α.Δ.Ε. Α**  **1056011 ΕΞ 2018** |
| Ταχ. Δ/νση | : | Ερμού 23-25 |  | **ΠΡΟΣ :** Κάθε ενδιαφερόμενο |
| Ταχ. Κώδικας | : | 105 63 Αθήνα |
| Πληροφορίες | : | Ε. Κούγια |
| Τηλέφωνο | : | 213-1624224 |
| Fax | : | 213-1624227 |
| E-Mail | : | aadeprocurement@aade.gr |
| Url | : | [www.aade.gr](http://www.aade.gr) |

**Θέμα: «Παράταση προθεσμίας ανοικτής Δημόσιας Διαβούλευσης Τεχνικών Προδιαγραφών για την προμήθεια οκτώ (8) αυτοκινούμενων συστημάτων ελέγχου εμφόρτων φορτηγών και εμπορευματοκιβωτίων με ακτίνες Χ για την κάλυψη των αναγκών ανίχνευσης της Ανεξάρτητης Αρχής Δημοσίων Εσόδων συνολικού προϋπολογισμού 25.203.248,00 € συμπ/μενου Φ.Π.Α.»**

Σε συνέχεια της με αριθ. 18DIAB000002761 ανοικτής Δημόσιας Διαβούλευσης Τεχνικών Προδιαγραφών για την προμήθεια οκτώ (8) αυτοκινούμενων ανιχνευτικών συστημάτων ελέγχου εμφόρτων φορτηγών και εμπορευματοκιβωτίων με ακτίνες Χ (X/RAYS) για την κάλυψη των αναγκών ανίχνευσης της Α.Α.Δ.Ε., η Διεύθυνση Προμηθειών, Διαχείρισης Υλικού και Κτιριακών Υποδομών της Γενικής Διεύθυνσης Οικονομικών Υπηρεσιών της Α.Α.Δ.Ε., κατόπιν συνεκτίμησης σχετικών αιτημάτων οικονομικών φορέων και λαμβάνοντας υπόψη την πολυπλοκότητα της εν θέματι προμήθειας, ανακοινώνει την παράταση της προθεσμίας υποβολής σχολίων/παρατηρήσεων των οικονομικών φορέων έως και την Παρασκευή 4-5-2018.

Η Δημόσια Διαβούλευση έχει χαρακτήρα μη δεσμευτικής συμμετοχής των οικονομικών φορέων και έχει ως σκοπό τη συλλογή εποικοδομητικών παρατηρήσεων και σχολίων επί των τεχνικών προδιαγραφών.

Η καταχώρηση σχολίων/παρατηρήσεων των οικονομικών φορέων πραγματοποιείται απευθείας μέσω της ηλεκτρονικής φόρμας του ΕΣΗΔΗΣ, με τη συμπλήρωση των πεδίων κάτωθι του τίτλου «Καταχώρηση σχολίου». Τα καταχωρημένα σχόλια/παρατηρήσεις των οικονομικών φορέων αναρτώνται αυτούσια στην ηλεκτρονική φόρμα του ΕΣΗΔΗΣ ως σχόλια της ανακοίνωσης διενέργειας της Δημόσιας Διαβούλευσης.

Εναλλακτικά οι ενδιαφερόμενοι οικονομικοί φορείς μπορούν να υποβάλλουν τα σχόλια/παρατηρήσεις τους στην ηλεκτρονική διεύθυνση [aadeprocurement@aade.gr](mailto:aadeprocurement@aade.gr) της Δ/νσης Προμηθειών, Διαχείρισης Υλικού και Κτιριακών Υποδομών της Γενικής Δ/νσης Οικονομικών Υπηρεσιών της Α.Α.Δ.Ε..

Μετά το πέρας της προθεσμίας για τη διενέργεια Δημόσιας Διαβούλευσης των Τεχνικών Προδιαγραφών θα αναρτηθεί σχετική ανακοίνωση στην ιστοσελίδα της Α.Α.Δ.Ε. ([www.aade.gr](http://www.aade.gr)) με τα στοιχεία των οικονομικών φορέων που συμμετείχαν στη διαδικασία καθώς και τις παρατηρήσεις που υποβλήθηκαν, με την επιφύλαξη του χαρακτηρισμού αυτών ως εμπιστευτικές από τους οικονομικούς φορείς, λόγω τεχνικού ή εμπορικού απορρήτου. Οι συμμετέχοντες οικονομικοί φορείς δηλώνουν ρητά τις εμπιστευτικές πληροφορίες λόγω τεχνικού ή εμπορικού απορρήτου, προκειμένου αυτές να μη δημοσιοποιηθούν, με ρητή αναφορά στις κείμενες διατάξεις που επιβάλλουν την εμπιστευτικότητα τους.

Όλες οι προτάσεις/παρατηρήσεις που υποβάλλονται στο πλαίσιο της διαδικασίας της Δημόσιας Διαβούλευσης, θα αξιολογηθούν από τα αρμόδια όργανα της Ανεξάρτητης Αρχής Δημοσίων Εσόδων κατά την οριστικοποίηση των Τεχνικών Προδιαγραφών, με γνώμονα τη βέλτιστη ικανοποίηση των τεχνικών απαιτήσεων/προδιαγραφών που έχουν τεθεί, αλλά και την εξασφάλιση της μεγαλύτερης δυνατής ευρύτητας συμμετοχής και του υγιούς ανταγωνισμού.

Η παρούσα ανακοίνωση θα αναρτηθεί στον ιστότοπο του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) (http://www.eprocurement.gov.gr) στο σύνδεσμο «Διαβουλεύσεις» καθώς και στην ιστοσελίδα της Α.Α.Δ.Ε. ([www.aade.gr](http://www.aade.gr)) στο σύνδεσμο Προκηρύξεις -Διαγωνισμοί.

Παρακαλείσθε για την ανταπόκριση και συμμετοχή σας στη διαδικασία Δημόσιας Διαβούλευσης.

|  |  |
| --- | --- |
|  | **Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**  **ΣΟΦΙΑ ΖΗΣΗ** |

**Συνημμένα:**

* Τεχνικές προδιαγραφές για την προμήθεια αυτοκινούμενου συστήματος ελέγχου εμφόρτων φορτηγών και εμπορευματοκιβωτίων με ακτίνες Χ για την κάλυψη των αναγκών ανίχνευσης της Α.Α.Δ.Ε.

**Κοινοποίηση:**

* Γραφείο Διοικητή της Α.Α.Δ.Ε.
* Γενική Δ/νση Τελωνείων και Ειδικών Φόρων Κατανάλωσης
* Διεύθυνση Στρατηγικής Τελωνειακών Ελέγχων και Παραβάσεων -Τμήμα Ε΄ - Μέσων Ελέγχων (Δ.Σ.Τ.Ε.Π.)

**Εσωτερική Διανομή:**

* Γενική Δ/νση Οικονομικών Υπηρεσιών